text: Setze marxes de torxes al Bages i el Moianès, la vigília de l'Onze de Setembre - Canal Taronja Comarques Centrals
  IniciNotíciesGeneralSetze marxes de torxes al Bages i el Moianès, la vigília de l'Onze de Setembre
  Les marxes de torxes per la independència arribaran a setze poblacions del Bages i el Moianès: Artés, Balsareny, Callús, Castellbell i el Vilar, Castellnou de Bages, l'Estany, Monistrol de Calders, Monistrol de Montserrat, Navarcles, Navàs, Sant Fruitós de Bages, Sant Joan de Vilatorrada, Sant Vicenç de Castellet, Santpedor i Santa Maria d'Oló. I encara n'hi poden haver més de darrera hora.
  A Manresa, la novena Marxa de Torxes per la Independència és organitzada per la Comissió 11 de Setembre, impulsada per l'ANC i Òmnium Bages, amb el suport de la Fundació Independència i Progrés, PDeCAT, CUP, Demòcrates de Catalunya, ERC, Súmate i Solidaritat. La Marxa comptarà amb la participació d'acordionistes, castellers, grallers, miquelets, sardanistes i tabalers. La concentració es farà a la plaça de Crist Rei, a dos quarts de nou del vespre, per iniciar el recorregut fins a la Plaça Major.
  La manresana Fina Dordal farà la lectura del manifest, que a hores d'ara té el suport de 9 partits i entitats i és obert a més adhesions
  Les torxes es poden recollir anticipadament al nou Espai Òmnium, des del passat dilluns, 4 de setembre, o bé en el mateix inici de la Marxa (des de les sis de la tarda).